**Pressemelding**

30. mars 2016

**Det blinker når United scorer!**

**Når Manchester United scorer, blinker det i utelysene hos Pål Fredrik Berg. Ved hjelp av enkel smartteknologi kan hele nabolaget hans få med seg hva som skjer.**

Pål Fredrik Berg jobber til daglig som kategorisjef for Komplett PC, og elsker duppeditter. Nå har han blitt en sann entusiast av enkelt og rimelig teknologi for hjemmet.

* Utviklingen innenfor smartteknologi til hjemmet går raskt og gir mange nye muligheter, sier Pål Fredrik Berg i Komplett. Ved hjelp av enkle enheter og smarte App’er, kan jeg styre varme, lys og musikk fra mobiltelefonen. Været har jeg også god kontroll på, ikke minst når jeg skal trene er det fint å kunne sjekke hvordan været blir, sier han. Mulighetene er uendelige.

Produktene fra Netatmo, som er bestselgerne til Komplett, krever ingen spesiell forhåndskunnskap å installere. Sammen med gode App’er, kan alt styres fra mobiltelefonen.

* Smarte hjem handler ikke bare om fjernstyring av enkle løsninger, fortsetter Pål Fredrik Berg. Her er det også penger å spare ved å kunne utnytte energikildene bedre. Med Philips Hue lyskilder kan du selv velge hvilket lys og stemning du ønsker i huset. Du kan faktisk også synkronisere lyset med musikken – alt ved hjelp av en enkel App. Ønsker du en herlig start på dagen, kan du skape din egen soloppgang.

Et annet aspekt er sikkerhet. Netatmo ansiktsgjenkjenning gjør det mulig å få varsling når barna kommer hjem fra skolen eller om uvedkommende skulle avlegge et besøk.

**Slik gjør du det:**

1. Sett opp produktene hver for seg – last ned App
2. Gå inn på <https://ifttt.com/recipes> og finn oppskrifter som er relevante for deg og det du skal løse

**For mer informasjon kontakt:**

Ingebjørg Tollnes, Kommunikasjonsdirektør, mobil 91 54 49 99 **Komplett Group**

Komplett Group er Nordens største netthandelsaktør med 16 nettbutikker. Komplett Group har 800 ansatte og hovedkontor i Sandefjord. Les mer på: [www.komplettgroup.com](http://www.komplettgroup.com)